OPIS DELOVNEGA MESTA

**Uradnik za programiranje in načrtovanje (sklic VN018)**

**Začasni uslužbenec – razred AST 4 – trajanje pogodbe: 5 let**

Skupno podjetje SESAR je začelo postopek izbire, da bi oblikovali rezervni seznam za delovno mesto **uradnika za programiranje in načrtovanje (začasni uslužbenec – razred AST 4)**. Kraj opravljanja delovnih nalog je Bruselj, kjer je sedež Skupnega podjetja SESAR in tudi kraj zaposlitve.

1. **UVOD**
2. **Program SESAR**

Cilj raziskovalnega in razvojnega programa za upravljanje zračnega prometa enotnega evropskega neba (SESAR) je modernizirati upravljanje zračnega prometa v Evropi, pri čemer je ta program tehnološki steber enotnega evropskega neba.

1. **Skupno podjetje SESAR**

Za ustrezno vodenje tega velikega, velikopoteznega programa je bil v skladu s pravom Evropske unije ustanovljen pravni subjekt. Skupno podjetje SESAR je bilo ustanovljeno z Uredbo Sveta (ES) št. 219/2007 z dne 27. februarja 2007, kakor je bila spremenjena z Uredbo Sveta (ES) št. 1361/2008 (uredba o Skupnem podjetju SESAR) in nazadnje z Uredbo Sveta (ES) št. 721/2014 z dne 16. junija 2014.

Več informacij o dejavnostih Skupnega podjetja SESAR je na voljo na naslovu: [http://www.sesarju.eu.](http://www.sesarju.eu/public/subsite_homepage/homepage.html)

## GLAVNE NALOGE IN ODGOVORNOSTI

Uradnik za načrtovanje bo deloval pod nadzorom vodje za kakovost, načrtovanje in poročanje podjetja, kateremu bo tudi poročal.

Glavne odgovornosti uradnika za načrtovanje bodo naslednje:

* podpiranje dejavnosti programiranja in načrtovanja Skupnega podjetja SESAR, kakor je določeno v uredbi o Skupnem podjetju SESAR (podpora vzdrževanju poslovnega načrta itn.). Uradnik bo sodeloval zlasti pri pripravi osnutka enotnega programskega dokumenta;
* dejavno prispevanje k pripravi in vzdrževanju proračuna za enotni programski dokument, vzdrževanju pristopa od zgoraj navzdol, zagotavljanju celovitega pogleda ter zagotavljanju kakovosti in točnosti podatkov, skupaj z izdelavo proračuna in postopkom potrjevanja, v sodelovanju s finančnim oddelkom Skupnega podjetja SESAR;
* pomoč pri pripravah in izvedbi notranjega postopka načrtovanja in izvajanje tega postopka v Skupnem podjetju SESAR;
* prispevanje k učinkovitemu izvajanju sistema vodenja kakovosti ter sistema za upravljanje informacij in dokumentov Skupnega podjetja SESAR, zlasti z določanjem in izvajanjem ukrepov za učinkovitost (orodja, postopki) v zvezi s proračunom in načrtovanjem;
* prispevanje k usposabljanju in ozaveščanju v zvezi s ciklom načrtovanja in poročanja, ki velja za Skupno podjetje SESAR;
* delovanje kot uslužbenec za finančno preverjanje, kot to zahtevajo finančna pravila ES, v skladu s finančnim potekom dela v Skupnem podjetju SESAR;
* po potrebi izvajanje dodatnih nalog, ki so v službenem interesu.

## ZAHTEVANA MERILA O IZPOLNJEVANJU POGOJEV

V naslednji krog izbora se bodo uvrstili kandidati, ki bodo do izteka roka za prijavo izpolnjevali naslednja merila.

1. **Minimalne zahtevane kvalifikacije**

Z diplomo potrjena višješolska izobrazba

ALI

s spričevalom potrjena srednješolska izobrazba, ki omogoča nadaljevanje izobraževanja na višješolski ravni, in ustrezne vsaj triletne delovne izkušnje.

1. **Minimalne delovne izkušnje**

Vsaj **9 let** dokazanih delovnih izkušenj, pridobljenih po pridobitvi minimalnih zahtevanih kvalifikacij na področju, povezanem z glavnimi delovnimi nalogami, po možnosti na področju raziskav.

1. **Minimalno jezikovno znanje**

Kandidati morajo imeti zelo dobro znanje enega uradnega jezika Evropske unije in zadovoljivo znanje drugega uradnega jezika Evropske unije na stopnji, ki jim omogoča opravljanje nalog.

1. **Poleg tega morajo kandidati:**
* imeti državljanstvo ene od držav članic Evropske unije;
* izpolnjevati vse zakonske obveznosti glede služenja vojaškega roka;
* uživati vse državljanske pravice[[1]](#footnote-2) in
* biti fizično sposobni za opravljanje nalog, povezanih z delovnim mestom[[2]](#footnote-3).

## DODATNE INFORMACIJE

Druge zahteve, podrobnejše informacije o delovnem mestu ter več podrobnosti o izbirnem postopku, razgovoru in preizkusu znanja so na voljo v daljši različici obvestila o prostem delovnem mestu, ki je na voljo v razdelku o prostih delovnih mestih na spletišču Skupnega podjetja SESAR: [http://www.sesarju.eu](http://www.sesarju.eu/). Prijave je treba vložiti po postopku, opisanem v obvestilu o prostem delovnem mestu.

Izbrani kandidat bo zaposlen kot začasni uslužbenec (člen 2f, razred AST 4) z začetno petletno pogodbo za določen čas z možnostjo podaljšanja.

Več informacij o pravicah in pogojih za zaposlitev je na voljo v naslednjem dokumentu:

<http://eur-lex.europa.eu/LexUriServ/LexUriServ.do?uri=CONSLEG:1962R0031:20140101:SL:PDF>

**Rok za oddajo prijav je 16. april 2018 do 23. ure (po bruseljskem času).**

1. Izbrani kandidat bo moral pred zaposlitvijo predložiti potrdilo o nekaznovanosti. [↑](#footnote-ref-2)
2. Kandidat bo pred zaposlitvijo opravil zdravniški pregled, da se bo lahko Skupno podjetje SESAR prepričalo, da izpolnjuje zahteve iz člena 12(2)(d) Pogojev za zaposlitev drugih uslužbencev Evropske unije. [↑](#footnote-ref-3)